หุ้นยุโรปเปิดตลาดแดนบวก ขานรับผลประกอบการสดใส
ตลาดหุ้นยุโรปเปิดตลาดแดนบวกในวันนี้ เนื่องจากนักลงทุนคลายความกังวลภายหลังจากที่รัฐสภากรีซได้อนุมัติแผนการปฏิรูปเศรษฐกิจชุดที่ 2 ตามที่กลุ่มเจ้าหนี้ได้กำหนดไว้แล้ว นอกจากนี้ ตลาดยังได้รับปัจจัยสนับสนุนจากการรายงานผลประกอบการที่สดใส
23 ก.ค. 2558

ผู้สื่อข่าวรายงานว่า ตลาดหุ้นยุโรปเปิดตลาดแดนบวกในวันนี้ เนื่องจากนักลงทุนคลายความกังวลภายหลังจากที่รัฐสภากรีซได้อนุมัติแผนการปฏิรูปเศรษฐกิจชุดที่ 2 ตามที่กลุ่มเจ้าหนี้ได้กำหนดไว้แล้ว นอกจากนี้ ตลาดยังได้รับปัจจัยสนับสนุนจากการรายงานผลประกอบการที่สดใส
ดัชนี Stoxx Europe 600 บวก 0.4% แตะ 402.02 ดัชนี CAC-40 ตลาดหุ้นฝรั่งเศสเปิดวันนี้ที่ 5,122.85 จุด เพิ่มขึ้น 40.28 จุด, +0.79% และดัชนี DAX ตลาดหุ้นเยอรมันเปิดวันนี้ที่ 11,611.42 จุด เพิ่มขึ้น 90.75 จุด, +0.79%
หุ้นเดมเลอร์ พุ่ง 2.1% ภายหลังจากที่ได้มีการรายงานกำไรจากการดำเนินงานไตรมาส 2 ที่ดีดตัวขึ้นถึง 54%
รัฐสภากรีซมีมติอนุมัติมาตรการปฏิรูปด้านการธนาคารและกระบวนการยุติธรรมแล้วในวันนี้ ตามข้อตกลงที่นายกรัฐมนตรีอเล็กซิส ซิปราส ทำไว้กับกลุ่มประเทศเจ้าหนี้ โดยสมาชิกรัฐสภาให้ความเห็นชอบ 230 ต่อ 63 เสียง ขณะที่งดออกเสียง 5 เสียง